26/09/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública. Clave: DH. V15.29859

FERROVIAL-AGROMÁN, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 96.360 m 3 /ano de augas residuais industriais e de escorrega depuradas ao rego dos Pasales (cunca do río Ulla), dun caudal máximo de 6.780 m 3 /ano de augas residuais de escorrega depuradas ao rego de Vigo (cunca do río Ulla), e dun caudal máximo de 373 m 3 /ano de augas residuais fecais depuradas por infiltración no terreo (cunca do río Ulla), todas elas procedentes das obras de execución do túnel de Bustelo enmarcado nas obras do Eixo Atlántico de Alta Velocidade, tramo Rialiño — Padrón (tt. mm. Rois e-Dodro). As augas residuais industriais (87.600 m 3 /ano) e de escorrega (8.760 m 3 /ano) xeradas na zona de obras da boca norte do túnel de Bustelo (t. m. Rois), logo do seu pretratamento en dúas balsas escavadas no terreo dispostas en serie de 2 x 3 x 0,7 m 3 cada unha, son conducidas cara unha balsa de decantación en formigón armado constituída por dous módulos en serie interconectados mediante codo de retención de flotantes: o primeiro de dimensións 15 x 2 x 3 m 3 e dotado de deflectores; e o segundo de 5 x 3 x 3 m 3, dotado de control e corrección de pH mediante grella difusora de CO 2. Asemade, na entrada á balsa de decantación realízase a adición de floculantes/coagulantes. As augas residuais procedentes da balsa de decantación da boca norte son vertidas por rebouse a unha zanxa escavada no terreo e impermeabilizada de 20x15 cm 2 de sección e 74 m de lonxitude no punto de coordenadas UTM: X=526.297; Y=4.733.376. Esta zanxa remata nunha balsa de decantación secundaria escavada no terreo de 2 x 3 x 1 m 3, dende a que se realiza o vertido ao rego dos Pasales (cunca do río Ulla) no punto de coordenadas UTM: X=526.290; Y=4.733.411. As augas residuais de escorrega (6.780 m 3 /ano) xeradas na zona de obras da boca sur do túnel de Bustelo (t. m. Dodro), logo do seu pretratamento nunha balsa escavada no terreo de 2 x 3,5 x 0,6 m 3, son conducidas cara unha balsa de decantación en formigón armado constituída por dous módulos en serie interconectados mediante codo de retención de flotantes: o primeiro de dimensións 10 x 2 x 3 m 3 e dotado de deflectores; e o segundo de 5 x 3 x 3 m 3, dotado de control e corrección de pH mediante grella difusora de CO 2. Asemade, na entrada á balsa de decantación realízase a adición de floculantes/coagulantes. As augas residuais procedentes da balsa de decantación da boca sur son vertidas por rebouse a unha zanxa escavada no terreo de 20x15 cm 2 de sección e 260 m de lonxitude no punto de coordenadas UTM: X=525.083; Y=4.731.902. Esta zanxa verte á cuneta da estrada CP-3302 no punto de coordenadas UTM: X=525.012; Y=4.731.773, incorporándose finalmente ao rego de Vigo (cunca do río Ulla) no punto de coordenadas UTM: 525.039; Y=4.731.683. As augas residuais fecais xeradas na zona de obras da boca norte do túnel de Bustelo (t. m. Rois) son tratadas nun sistema compacto de decantación-dixestión e filtro biolóxico de 3.000 L de capacidade deseñado para 15 habitantes equivalentes. As augas residuais fecais depuradas vértense por infiltración no terreo (cunca do río Ulla) mediante condución de drenaxe de 120 mm de diámetro en zanxa filtrante de 4 x 0,5 m 2 de superficie no punto de coordenadas UTM: X=526.229; Y=4.733.294. Na zona de obras da boca sur do túnel de Bustelo non se xeran augas residuais fecais. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 7 de setembro de 2011 O xefe da Área de Vertidos, e. f. Asdo.: Francisco Julio Gutiérrez García